স্বামী বিবেকানন্দের জন্ম-সার্ধশতবর্ষ
২০১২ সালে স্বামী বিবেকানন্দের জন্ম-সার্ধশতবর্ষ উপলক্ষে শিকাগোর কাউন্সিল ফর আ পার্লামেন্ট অফ ওয়ার্ল্ড রিলিজিয়ন্স-এর উদ্যোগে মেরিল্যান্ডের বার্টনভিলের ইনস্টিটিউট অফ ওয়ার্ল্ড রিলিজিয়নস (ওয়াশিংটন কালীবাড়ি) একটি তিন দিন-ব্যাপী সম্মেলনের আয়োজন করে।
ভগিনী নিবেদিতা
১৮৯৮ সালের ২৮ জানুয়ারি স্বদেশ ও পরিবার-পরিজন ত্যাগ করে মার্গারেট চলে আসেন ভারতে। এই সময় বিবেকানন্দের কাছে ভারতের ইতিহাস, দর্শন, সাহিত্য, জনজীবন, সমাজতত্ত্ব, প্রাচীন ও আধুনিক মহাপুরুষদের জীবনকথা শুনে মার্গারেট ভারতকে চিনে নেন। ভারতে আসার কয়েক দিন পর রামকৃষ্ণ পরমহংসের স্ত্রী সারদা দেবীর সঙ্গে তাঁর সাক্ষাৎ হয়। এরপর ২৫ মার্চ স্বামী বিবেকানন্দ তাঁকে ব্রহ্মচর্য ব্রতে দীক্ষা দেন। তিনিই মার্গারেটের নতুন নাম রাখেন ‘নিবেদিতা’।